**คู่มือสำหรับประชาชน**

**งานที่ให้บริการ** การขออนุญาตใช้น้ำประปา

**หน่วยงานที่รับผิดชอบ** กองช่างเทศบาลตำบลทุ่งหลวง อำเภอปากท่อ จังหวัดราชบุรี

**ขอบเขตการให้บริการ**

**สถานที่/ช่องทางการให้บริการ ระยะเวลาเปิดให้บริการ**

กองช่างเทศบาลตำบลทุ่งหลวง วันจันทร์ ถึง วันศุกร์ (ยกเว้นวันหยุดที่ทางราชการกำหนด)

โทรศัพท์ : 032–229971-3 ต่อ 109 ตั้งแต่เวลา 08.30 - 16.30 น.

โทรสาร: 032–229971-3 ต่อ 104

**หลักเกณฑ์ วิธีการ และเงื่อนไขในการยื่นคำขอ**

การจัดบริการน้ำสะอาดเป็นบริการสาธารณะประเภทหนึ่ง ที่องค์กรปกครองส่วนท้องถิ่นมีหน้าที่ดำเนินการตามภารกิจถ่ายโอนบริการสาธารณะ ซึ่งในปัจจุบันภารกิจนี้ได้รับการถ่ายโอนมายังท้องถิ่นแล้ว ดังนั้น จึงนับว่าเป็นบทบาทหน้าที่ของท้องถิ่นเองที่จะดำเนินการจัดบริการสาธารณูปโภคขั้นพื้นฐานให้มีประสิทธิภาพ และเพื่อให้การบริหารกิจการประปามีระเบียบ หลักเกณฑ์ และวิธีปฏิบัติไปในแนวทางเดียวกัน สามารถควบคุมการใช้น้ำ และการจัดเก็บค่าน้ำได้อย่างถูกต้อง เป็นธรรม ตลอดจนสามารถให้บริการขั้นตอนพื้นฐานที่จำเป็นต่อการดำรงชีพ และเพิ่มคุณภาพชีวิตของประชาชนได้อย่างมีประสิทธิภาพ ซึ่งผู้ที่อยู่ในเขตบริการน้ำประปาของการประปาที่มีความประสงค์จะขอใช้น้ำประปา ต้องยื่นคำร้องขออนุญาตตามแบบที่การประปากำหนด ภายใต้เทศบัญญัติตำบลทุ่งหลวง เรื่องการบริหารกิจการประปา พ.ศ.2553

**ขั้นตอนและระยะการให้บริการ**

| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน / หน่วยงานที่รับผิดชอบ** | **หมายเหตุ** |
| --- | --- | --- | --- | --- | --- |
| 1) | การตรวจสอบเอกสาร | ยื่นคำร้องขออนุญาต พร้อมเอกสาร | 1 วัน | เทศบาลตำบล  ทุ่งหลวง |  |
| 2) | การพิจารณา | เจ้าพนักงานท้องถิ่นตรวจสอบพิจารณาเอกสารประกอบการขออนุญาต | 1 วัน | เทศบาลตำบล  ทุ่งหลวง |  |
| 3) | การพิจารณา | เจ้าหน้าที่ตรวจสอบสถานที่ติดตั้งมาตรวัดน้ำ | 1 วัน | เทศบาลตำบล  ทุ่งหลวง |  |
| 4) | การลงนาม/คณะกรรมการมีมติ | เจ้าพนักงานท้องถิ่นพิจารณาอนุมัติดำเนินการ | 1 วัน | เทศบาลตำบล  ทุ่งหลวง |  |
| 5) | ดำเนินการ | เจ้าหน้าที่ดำเนินการติดตั้งมาตรวัดน้ำ | 3 วัน | เทศบาลตำบล  ทุ่งหลวง |  |

**ระยะเวลาดำเนินการรวม** 7 วัน

**รายการเอกสารหลักฐานประกอบที่ต้องใช้**

**เอกสารหรือหลักฐานที่ต้องใช้**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสาร ฉบับจริง** | **จำนวนเอกสาร สำเนา** | **หน่วยนับเอกสาร** | **หมายเหตุ** |
| --- | --- | --- | --- | --- | --- | --- |
| 1) | บัตรประจำตัวประชาชน | เทศบาลตำบล  ทุ่งหลวง | 0 | 1 | ฉบับ | (กรณีบุคคลธรรมดา) |
| 2) | สำเนาทะเบียนบ้าน | เทศบาลตำบล  ทุ่งหลวง | 0 | 1 | ฉบับ | (กรณีบุคคลธรรมดา) |
| 3) | หนังสือรับรองนิติบุคคล | เทศบาลตำบล  ทุ่งหลวง | 0 | 1 | ชุด | (กรณีนิติบุคคล) |

**เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสาร ฉบับจริง** | **จำนวนเอกสาร สำเนา** | **หน่วยนับเอกสาร** | **หมายเหตุ** |
| --- | --- | --- | --- | --- | --- | --- |
| 1) | แบบคำร้องขอติดตั้งมาตรวัดน้ำ/ใช้น้ำประปา | เทศบาลตำบล  ทุ่งหลวง | 1 | 0 | ชุด | - |
| 2) | สัญญาการใช้น้ำประปา | เทศบาลตำบล  ทุ่งหลวง | 0 | 1 | ชุด | - |

**ค่าธรรมเนียม**

ค่าธรรมเนียมการติดตั้งมาตรวัดน้ำประปา

* ค่ามาตรวัดน้ำ 500 บาท
* ค่าประกันการใช้น้ำ (สำหรับมาตรวัดน้ำขนาด ½” และ ¾”) 300 บาท
* ค่าธรรมเนียมผู้ใช้น้ำรายใหม่ 100 บาท
* ค่าสำรวจประมาณการ 50 บาท
* ค่าแรงงาน 300 บาท

ค่าบำรุงรักษามาตรวัดน้ำ คิดตามขนาดของมาตรวัดน้ำ ดังนี้

* มาตรวัดน้ำ ขนาดเส้นผ่านศูนย์กลาง ½” เดือนละ 5 บาท
* มาตรวัดน้ำ ขนาดเส้นผ่านศูนย์กลาง ¾” เดือนละ 5 บาท
* มาตรวัดน้ำ ขนาดเส้นผ่านศูนย์กลาง 1” เดือนละ 10 บาท

ค่าน้ำประปา

* 0 – 80 ลูกบาศก์เมตร ราคาลูกบาศก์เมตร 5.00 บาท
* 81 – 110 ลูกบาศก์เมตร ราคาลูกบาศก์เมตร 6.50 บาท
* 111 – 150 ลูกบาศก์เมตร ราคาลูกบาศก์เมตร 7.00 บาท
* 151 ลูกบาศก์เมตรขึ้นไป ราคาลูกบาศก์เมตร 10.00 บาท

\* กรณีใช้น้ำน้อยกว่า 5 ลูกบาศก์เมตร คิดในอัตรา 25 บาท

**การรับเรื่องร้องเรียน**

ถ้าการให้บริการไม่เป็นไปตาม พ.ร.บ.ข้อมูลข่าวสารสามารถติดต่อเพื่อร้องเรียนได้ที่

คณะกรรมการข้อมูลข่าวสารเทศบาลตำบลทุ่งหลวง โทร. 032 - 229971 - 3

โทรสาร. 032 – 2299731 - 3 ต่อ 104

**ตัวอย่างแบบฟอร์ม**

เอกสาร/แบบฟอร์มเป็นไปตามข้อกำหนดของท้องถิ่น